মাইকে তখন একজন বলে যাচ্ছে, আজ আমাদের মাঝে উপস্থিত আছেন আমাদের আঞ্চলিকপ্রধান। তিনি তাঁর শত ব্যস্ততার মাঝেও আপনাদের মধ্যে কম্বল বিতরণ করার জন্য উপস্থিত হয়েছেন। আরো উপস্থিত আছেন আপনাদের অতিপরিচিত আপনজন নির্বাচিত ওয়ার্ড কমিশনার। তিনি আমাদের সাহায্য না করলে সুন্দরভাবে এই বিতরণকাজ আমরা চালাতে পারতাম না। এখন আপনাদের উদ্দেশে কিছু কথা বলবেন অত্র এলাকার ওয়ার্ড কমিশনার।